प्रेस कॉन्फ्रेंस में शिल्पा ने बताया, “CINTAA को टीवी आर्टिस्ट की मदद के लिए बनाया गया है लेकिन हमें मीडिया की मदद लेनी पड़ रही है, क्योंकि वो हमारा साथ नहीं दे रहे हैं। CINTAA एक्टर्स के लिए काम नहीं करता। मेरे मामले में उन्होंने कहा कि वो शिल्पा के साथ नहीं करेंगे, क्योंकि मैं गुस्सैल हूं। लेकिन उन्होंने मुझे ऐसा करते हुए कब देखा। मैंने कमेटी में इस बात की भी शिकायत दर्ज कराई थी कि हमारे सेट पर चाइल्ड आर्टिस्ट्स को सही तरीके से ट्रीट नहीं किया जाता। न तो उन्हें ढंग से खाना दिया जाता है और न ही पढ़ने के लिए वक्त मिलता है। लेकिन CINTAA ने इस मामले में कोई एक्शन नहीं लिया। मेरे मामले में मैंने पहले ही कानून की मदद ले ली और अगर दूसरे एक्टर्स के साथ गलत होगा तो मैं उनकी भी मदद करूंगी।”